A una guardia ‘e carciari in pintzione

Sos chi su re si seberan po mere
sun che gàrriga m canna 'e carabbina
si tiran su grillete chen'arrere
ch'istupat corrighina-corrighina,

che-i sa peta 'e su salumiere
chi che l'imbutin in-d-un'istentina
e la cundin e salin a dovere
po no si la leare sa muschina.

Gai sa peta ostra éndida in vida
est de s'istadu a sa salumeria
po s'antipastu 'e sa nassione.

A sale 'e disciplina l'an salida
e a da chi diventat istantia
li dan su pìber'e sa pintzione.

Su vinti 'e Maju 1924